הוועדה המיוחדת לפניות הציבור, כנסת 23, פרוטוקול מספר 39, 2020-12-01 13:00

יעקב טסלר: צהריים טובים, שלום לכולם.

יעקב טסלר: הנושא שהתכנסנו היום, פניות רבות שקיבלנו, קשיי משפחות בקיום אירועי שימחה בשל הגבלות על אולמות האירועים ומספר המשתתפים.

יעקב טסלר: אני חייב לציין בתחילת דבריי, מדובר בנושא מאוד כאוב, שמסתבר שאנחנו חיים באיזו מדינת חלם ומתעלמים מהמשפחות היקרות, מתעלמים מהרגשות.

יעקב טסלר: דנים אינספור דיונים איך אפשר לפתוח את המסחר, איך אפשר לפתוח את החינוך אם בכלל.

יעקב טסלר: הייתה תקופה שבכלל לא דנו.

יעקב טסלר: אני לא רוצה להיכנס לנושא החינוך.

יעקב טסלר: בעצם מתעלמים במכוון או לא במכוון, זה כל אחד שיפסוק לעצמו, אתם יכולים לתאר לבד את מה שאני חושב.

יעקב טסלר: הנושא שקוראים לו חתונות, בר מצווה, אירועים נעלם מאיתנו.

יעקב טסלר: לא קיים כזה דבר, לא חושבים לרגע, לא עוצרים לרגע וחושבים איך ניתן לבוא ולתת את האפשרות לקיים את האירועים.

יעקב טסלר: אני חייב לומר ולציין שאף אחד לא חושב לרגע שאנחנו נמצאים בעידן ובתקופה רגילה.

יעקב טסלר: אנחנו ממש בתקופה לא רגילה, אנחנו מודעים לזה ואנחנו ערים לזה ואנחנו גם מכירים היטב את הציווי ונשמרתם לנפשותיכם.

יעקב טסלר: זה חשוב לנו כמו כל דבר אחר, בראש ובראשונה למגזר החרדי, שנושא הבריאות מאוד חשוב לכולנו.

יעקב טסלר: אנחנו חונכנו וגדלנו כך בנושא הזה.

יעקב טסלר: אנחנו רואים בתקופה האחרונה את השמירה ההדוקה על ההנחיות ואת התוצאות אנחנו רואים בשטח.

יעקב טסלר: אתם לא תשמעו את זה בתקשורת, אתם תשמעו בתקשורת רק בתקופה שהיינו ערים אדומות, אז כל יום התעוררנו בבוקר וראינו את הכותרות האדומות שזעקו מהעיתונים.

יעקב טסלר: ברגע שאנחנו צנחנו וירדנו, ואנחנו נמצאים ממש באפסיים, לא שומעים, לא רואים.

יעקב טסלר: אני אגיד לכם את האמת, אני לא מצפה, אני לא מבקש את זה מהם.

יעקב טסלר: מה שאני כן מצפה מהם זה שיעצרו לרגע ושיבינו, כמו שדנים על מתווה מסחר וכדומה, שיחשבו לרגע שיש אנשים שצריכים להתחתן ומתחתנים, תכף אני ארחיב בעניין, ולא קורה שום דבר בפועל.

יעקב טסלר: כמובן, יש דרכים לתת את הדעת ולסלול מסלול איך אפשר לקיים את האירועים.

יעקב טסלר: אני מדגיש, בכפוף להנחיות של משרד הבריאות.

יעקב טסלר: מה שקורה בפועל בשטח, בואו לא נהיה תמימים, אם אחד חושב לרגע שלא מתחתנים, הוא טועה, ומודעים לזה ויודעים את זה, אבל נוח להם להסתיר את זה ונוח להם לא להסתכל.

יעקב טסלר: יש ציבורים בישראל שהנושא של החתונה מבחינתם, הם יכולים לבוא ולדחות את זה.

יעקב טסלר: אני לא נכנס, כל אחד עם הדרכים שלו, עם הדברים שלו, עם האג'נדה שלו.

יעקב טסלר: יש כאלה שאומרים, אין בעיה שהחתונה תהיה עוד שנה, עוד שנתיים.

יעקב טסלר: אבל מה לעשות?

יעקב טסלר: יש מגזרים שבשבילם לדחות חתונה זה בל יעבור ולכן מתחתנים.

יעקב טסלר: מה קורה בפועל כשמתחתנים?

יעקב טסלר: לא כל כך שומרים על הנחיות.

יעקב טסלר: אני אומר כאן בצורה מאוד ברורה, אנחנו, ואני מסתכל עליי לצורך העניין, שנמצא פה בבניין הזה, אחד מחברי הכנסת, שייך לרגולטור על המשרדים, בעקבות ההתנהלות שלכם, ההתנהגות שלכם, אתם גורמים לאנשים, א' לעבור על החוק, זה גזירה שהציבור לא יכול היה לעמוד בה, ו-ב' גם לבריאות.

יעקב טסלר: כמה שאנשים רוצים לבוא ולשמור וצועקים ומתחננים, אנחנו לא רוצים להפר את החוק, אנחנו מבקשים מכם דבר אחד, תנו לנו הנחיות.

יעקב טסלר: דנו בזה כמה וכמה פעמים, אבל מסתבר, הם לא חושבים שהדבר הזה כל כך חשוב, ולכן התכנסנו היום, ראשית לצעוק את הצעקה של החתנים, של הכלות, של ההורים, של הסבים, של הסבתות, של חברים קרובים ושל כולם, שלא מאפשרים לתת את האפשרות להתחתן.

יעקב טסלר: היום בעצם אפשר 20 אנשים.

יעקב טסלר: חברים, זו שליפה מהמותן.

יעקב טסלר: מה הם רוצים?

יעקב טסלר: שאנחנו נסתכסך בתוך הבית?

יעקב טסלר: יש משפחות ברוכות ילדים, שאנחנו אומרים ש-20 אנשים יכולים לקיים את האירוע, צריכים לוותר על הסבא, צריכים לוותר על הסבתא, צריכים גם לוותר על אח, על אחות.

יעקב טסלר: שני הצדדים ביחד מגיעים להרבה יותר מ-20 אנשים.

יעקב טסלר: אתם עושים צחוק ממי?

יעקב טסלר: מעצמכם?

יעקב טסלר: אני רוצה לראות את אלה שמקבלים את ההחלטות האלה, את אלה שאמרו את זה, אם זה היה מדובר בילדים שלהם מה הם היו עושים.

יעקב טסלר: האם הם לא היו חושבים אחרת?

יעקב טסלר: אין פה חשיבה, אין פה אכפתיות, אין פה רגש, אין פה שום דבר.

יעקב טסלר: אני חושב שאני כן יודע את הסיבה, כנראה זה לא משהו כלכלי.

יעקב טסלר: צריכים להניע את המסחר, אי אפשר להשבית את המשק, אנשים צריכים לצאת לעבודה, יש מעל מיליון מובטלים, בואו נחזור חזרה לשגרה ונפחית.

יעקב טסלר: זאת אומרת, מה שלא מדבר לכיס, מה שמדבר לנפש של האדם לא מעניין אותם.

יעקב טסלר: אסור לנו לשכוח שבתקופה הנוכחית, והדברים ידועים לכול, אלפי אנשים זקוקים לטיפולים פסיכולוגים ופסיכיאטריים מהמצב שאנחנו נמצאים.

יעקב טסלר: בואו תנסו היום לקבל תור אצל פסיכולוג ותראו מתי אתם מקבלים.

יעקב טסלר: אז הם רוצים להעמיק את זה יותר?

יעקב טסלר: חשבתם רגע מה עובר על חתן וכלה ששבוע לפני היום הגדול הזה שאליו הם מחכים ומתכוננים והם לא יכולים להגיע למצב הזה, באיזה מפח נפש הם נמצאים?

יעקב טסלר: חברים, אנחנו צריכים לצאת מפה עם מסר מאוד ברור, לא עוד.

יעקב טסלר: אנחנו לא נשתוק, יחד עם משרד הבריאות, יחד עם הגורמים הרלוונטיים שימצאו מתווה, ויש מתווה.

יעקב טסלר: אני רוצה לפנות ברשותכם לאורחים החשובים שנמצאים כאן איתנו.

יעקב טסלר: אין מוקדם ומאוחר בתורה, אני הולך לפי הרשימה שניתנה לי פה, הרב גפנר בבקשה.

ישראל מרדכי גפנר: טוב, אנחנו קודם כל צריכים להבין מה שורש הטעות ומה שורש הבעיה שאנחנו חיים איתה.

ישראל מרדכי גפנר: אצלנו בציבור חתונה זה אירוע חיוני וערך עליון ביהדות.

ישראל מרדכי גפנר: חתונה לא ניתן לדיחוי, לא על פי ההלכה ולא על פי הקבלה, בפרט שאנחנו כמעט ולא נפגשים לפני החתונה, לכן החתונה הוא ערך עליון.

ישראל מרדכי גפנר: אני מזכיר לכולם, מסעדות, בתי מלון, תרבות, בריכות, חדרי כושר, קניונים זה הכול תרבות ופנאי.

ישראל מרדכי גפנר: החתונה זה משהו שהוא חיוני כמו שקונים לחם וחלב בסופר אנחנו גם חייבים להתחתן.

ישראל מרדכי גפנר: כרגע מה שקורה במשרד הבריאות מעל תשעה חודשים שבעצם מטמינים את הראש בחול, זו הדוגמה הכי נכונה.

ישראל מרדכי גפנר: זאת אומרת, הם יודעים שיש חתונות, הם חושבים שסגרנו את האולמות אז הם פתרו את הבעיה ואין חתונות.

ישראל מרדכי גפנר: כרגע מה שקורה, היום יש 100% סיכון בכל חתונה שמתקיימת בצורה פיראטית, יש שם 100% סיכון למחלה, להתפשטות חלילה.

ישראל מרדכי גפנר: אנחנו בעצם מציעים אופציה של 100% סיכוי שלא תהיה שום הדבקה, ועל זה הקמנו תו לבן.

ישראל מרדכי גפנר: בעצם מה אנחנו באים ואומרים?

ישראל מרדכי גפנר: - - -

יעקב טסלר: כשאתה אומר הקמנו, מי זה אתם?

ישראל מרדכי גפנר: זה איגוד אולמות המהדרין.

ישראל מרדכי גפנר: אנחנו בעצם בנינו איזשהו תו לבן, שבעצם סוגר וחוסם את כל הטענות וכל הפרצות שיכולות להיות.

ישראל מרדכי גפנר: לקחנו את זה בהשראה שאותו משרד הבריאות בנה, לקחנו את האיים הירוקים של בתי המלון, לקחנו את הטיסות שאנשים טסים במטוס 12 שעות בצפיפות, אוכלים יחד וטסים.

ישראל מרדכי גפנר: מה משרד הבריאות עשה בשני הדברים האלה שהם לא דברים חיוניים.

ישראל מרדכי גפנר: מה שאנחנו באים ואומרים זה בואו ניקח את אולמות האירועים.

ישראל מרדכי גפנר: למה ניקח אותם?

ישראל מרדכי גפנר: כי הם מיועדים לכך, יש להם תנאי רישוי, עסקים ורגולציה מהמחמירים ביותר במדינת ישראל, זה מנוהל על ידי בעלי ניסיון באירועים, יש לנו שטחים נרחבים מאוד בכל אולם, לא כמו כל וילה שמצטופפים שם אנשים.

ישראל מרדכי גפנר: יש לנו אבטחה בכניסה, יש לנו מדידת חום, יש תנאים סניטריים.

ישראל מרדכי גפנר: אנשים מגיעים לאירוע והם צריכים תנאים סניטריים שמתאימים.

ישראל מרדכי גפנר: יש לנו מטבח עם רישיון.

ישראל מרדכי גפנר: כל השנה מדברים איתנו על היסטריה, על חיידקים, העניין הוא שעכשיו פתאום הכול לא קיים.

ישראל מרדכי גפנר: אם באמת לא קיימות הבעיות של ההיסטריה אז שזה גם לא יהיה בהמשך.

ישראל מרדכי גפנר: כרגע כנראה שזה לא משהו שהוא בעייתי.

ישראל מרדכי גפנר: יש לנו שמירה בכניסה ואנחנו בעצם באים ואומרים, בואו נעשה 100% הגנה.

ישראל מרדכי גפנר: ניתן לכל מי שרוצה להיכנס לחתונות לעבור בדיקת קורונה, כמו לפני טיסה.

ישראל מרדכי גפנר: היום זה זמין לכל אחד, קופת חולים נותנת את זה, יש לזה זמינות, אין לזה עלות.

ישראל מרדכי גפנר: כל מי שמתחתן או רוצה להתחתן עובר בדיקת קורונה, מה שטוב בטיסה טוב גם פה.

יעקב טסלר: כל מי שרוצה להשתתף בחתונה אתה אומר?

ישראל מרדכי גפנר: כן.

ישראל מרדכי גפנר: מי שרוצה להשתתף נרשם מראש, בודקים את הקורונה, רואים שהכול תקין, או שיש לו בדיקה סרולוגית ואנחנו יודעים שבעצם היה לו והוא גם כן מחוסן, זה בעצם כמו חיסון.

ישראל מרדכי גפנר: אנחנו רואים שבתי חולים מכניסים מתנדבים לתוך המחלקות קורונה, למה?

ישראל מרדכי גפנר: כי הם עברו בדיקה סרולוגית.

ישראל מרדכי גפנר: אנחנו מציעים בעצם שהאנשים האלה שעברו את הבדיקות ויצאו שלילי או שיש להם בדיקה סרולוגית, שהם יהיו מורכבים עד 35% מתפוסת הרישיון עסק, אנחנו לא אומרים עכשיו בואו נפוצץ את האולמות.

ישראל מרדכי גפנר: יש הגבלה של קיבולת.

ישראל מרדכי גפנר: גם שם אנחנו רוצים לדאוג שלפחות המשפחה הגרעינית, שממילא גרים יחד והחברים הצעירים שיגיעו.

ישראל מרדכי גפנר: כן, אנחנו חושבים שהמבוגרים, הסבא והסבתא, צריכים איזושהי הגנה נוספת.

ישראל מרדכי גפנר: אז יש המלצה שהם יהיו רק בחופה בחוץ.

ישראל מרדכי גפנר: אם מישהו רוצה בכל זאת שהסבא או הסבתא כן יהיו בחתונה, עושים לו קפסולה ייעודית, ואז הוא יישב שם באופן אישי בתוך הקפסולה שלו.

ישראל מרדכי גפנר: ריקודים ייאסרו.

ישראל מרדכי גפנר: אדם יודע או שהוא יתחתן ברחובות בקור ובגשם או שהוא ייכנס לאולם.

ישראל מרדכי גפנר: לא תהיה רחבת ריקודים, שזה אחד הדברים הרגישים, ירקדו סביב השולחנות וזה בסדר.

ישראל מרדכי גפנר: אנשים, כשהם עושים את השיקולים שלהם הם יבינו מה שווה להם.

ישראל מרדכי גפנר: אני רוצה רק להזכיר לחברי הוועדה המכובדים ולכבוד היושב ראש, שימו לב אנחנו מתקרבים כבר לתשעה חודשים עם קורונה.

ישראל מרדכי גפנר: כל תקופת הקורונה אולמות האירועים היו פותחים שלושה שבועות בלבד.

ישראל מרדכי גפנר: שלושה שבועות בלבד היינו פתוחים, ומשרד הבריאות טועה ומטעה, עד כדי כך שראש הממשלה עומד ונואם כבר כמה פעמים שפתיחת אולמות האירועים הייתה בעצם טעות.

ישראל מרדכי גפנר: על מה בניתם את הטעות?

ישראל מרדכי גפנר: הרי התחלואה עולה ויורדת אין סוף.

ישראל מרדכי גפנר: אנחנו רואים שבעצם מה שקורה זה שהאולמות סגורים בכל התקופה, אז איך הגעתם להחלטה שאולמות האירועים מדבקים?

ישראל מרדכי גפנר: גם כשהיינו פתוחים לשלושה שבועות היינו בלי מתווה מסודר.

ישראל מרדכי גפנר: מה היה המתווה?

ישראל מרדכי גפנר: מקסימום 250 איש, זה כל מה שהיה.

ישראל מרדכי גפנר: אם אנחנו לוקחים את המתווה שבנינו, אנחנו רואים שם פתרון מושלם.

ישראל מרדכי גפנר: הבעיה שלנו היא שאנחנו בעצם לא מצליחים להגיע לדו שיח נורמלי עם משרד הבריאות.

ישראל מרדכי גפנר: התפיסה שם זה ראש אנלוגי, כן לא, פתוח סגור, מותר לא מותר.

ישראל מרדכי גפנר: חברה, תפעילו את המחשבה, זה שאמרתם 20 איש, ואם זה 21 איש אז מה?

ישראל מרדכי גפנר: זה כבר מסוכן?

ישראל מרדכי גפנר: ואם זה 19 איש זה לא מסוכן?

ישראל מרדכי גפנר: ממה מורכבים ה-19 וה-20 שהוא לא הגיוני?

ישראל מרדכי גפנר: איזה אח יכול לוותר על האחים והאחיות שלו שיהיו בחתונה ואיזה כלה יכולה לוותר?

ישראל מרדכי גפנר: זה נקרא מתווה שהוא לא הגיוני בכלל, ובגלל שהוא לא הגיוני יש שבירת כלים.

ישראל מרדכי גפנר: מהי שבירת הכלים?

ישראל מרדכי גפנר: תעזבו אותנו, אנחנו נעשה מה שאנחנו רוצים.

ישראל מרדכי גפנר: עכשיו, יודעים את זה שעושים מה שרוצים.

ישראל מרדכי גפנר: במקום לקחת את האירוע שיש בו אולי סיכונים ולפתור אותו ולהשתלט עליו, זרקו אותו לרחובות כאילו שזה הפתרון.

ישראל מרדכי גפנר: אני רוצה להזכיר שכל התפיסה הזאת שהאולמות מדבקים, אנחנו ראינו הרבה טעויות בתפיסה של משרד הבריאות.

ישראל מרדכי גפנר: אמרו לנו עד סוף אפריל יהיה מיליון נדבקים ועשר אלף מתים.

ישראל מרדכי גפנר: אמרנו לנו שחייבים להגיש עם שתי כפפות והמשטחים מדבקים.

ישראל מרדכי גפנר: אמרו חודש תשרי יהיה זינוק חבל על הזמן, אמרו יפתחו תלמודי תורה וזה בעצם מביא את הגל השלישי.

ישראל מרדכי גפנר: אמרו לנו הרבה מאוד דברים שתוך שבוע הערים האדומות ברגע שהפכו לירוק יחזרו להיות אדומות.

ישראל מרדכי גפנר: בעצם הכול עורבא פרח, אנחנו בעצם רואים שאין פה תפיסה מעמיקה וככל שמרד הבריאות לא יכנס גם להיבט העסקי וייתן מתווה אמיתי שהוא תפור לפי המידות של הצרכים, לא נגיע לפתרון.

ישראל מרדכי גפנר: לכן אנחנו טוענים שאם אתם רוצים להגיע להורדה של התחלואה אתם צריכים בעצם ללכת על הנושא של האיים הירוקים ולאפשר לאנשים להיכנס להתחתן כמו שצריך.

ישראל מרדכי גפנר: יש מספיק דוגמאות שאפשר להביא, אני לא רוצה לעכב פה את כל הציבור, יש טענה אחת, אנחנו בעצם מנסים לפתור את כל הטענות של משרד הבריאות, אחת מהן זה הנושא של ההפרות.

ישראל מרדכי גפנר: אם יפתחו את האולמות אז אף אחד לא יישמע לנו.

ישראל מרדכי גפנר: על סמך מה אתם אומרים את זה?

ישראל מרדכי גפנר: כי היה איזה אולם אחד או שניים שלא שמעו אז אתם עושים ענישה קולקטיבית?

ישראל מרדכי גפנר: ממתי אתם עושים ענישה קולקטיבית?

ישראל מרדכי גפנר: וזה שאתם טוענים שלא תהיה שמירה, אז פיראטי זה הפתרון?

ישראל מרדכי גפנר: שם כן יש שמירה?

ישראל מרדכי גפנר: כרגע המצב הוא שכולם מפסידים.

ישראל מרדכי גפנר: התחלואה בסיכון גבוה.

ישראל מרדכי גפנר: אני אוסיף נקודה חשובה, שגם בנושא הטענה שאנחנו לא שומרים ולא ישמרו אצלנו, למרות שבפיראטי אני לא רואה את הפתרון שלהם, האולמות הציעו הצעה מאוד פשוטה, להעמיד או שוטר או פקח בשכר, בעל סמכות לתת דוחות למי שמפר את ההפרות, ואז ברגע שתהיה כניסה רק לסרולוגים ורק לבדיקות קורונה, עם מוגבלות של כמות האנשים, עם שוטר או פקח שנמצא בפנים ורואה שלא תהיה חריגה, ומי שחורג מקבל את הדוח, ככה בעצם יש שליטה.

ישראל מרדכי גפנר: כרגע כולם מפסידים.

ישראל מרדכי גפנר: התחלואה היא בסיכון, הזוגות בצער, ההורים מפוחדים, המדינה לא מקבלת מיסים, מאות אלפי עובדים בחל"ת, הפיראטיות עכשיו חוגגת במקומות שאין לזה שום היגיון, יש איזה שהיא אפליה בין העסקים.

ישראל מרדכי גפנר: אני רוצה לסיים בצעקת הזוגות ביום המאושר בחייהם, שיום לפני הם לא יודעים איפה החתונה תתקיים, איזה מזג אוויר, האם המשטרה תגיע תבטל להם את החתונה באמצע.

ישראל מרדכי גפנר: אפשר לתת מתווה של 100% של התפשטות המחלה, לעשות איים ירוקים כמו בבתי המלון, ואת נחלי הדמעות של הכלות והחתנים שנזרקו לרחובות להתחתן בלי תנאים ולחינם, לכן צריך לעשות כל מה שאפשר להפסיק את זה ויפה שעה אחת קודם.

יעקב טסלר: תודה.

יעקב טסלר: אני רוצה דווקא להתמקד בהמשך למה שאמרת.

יעקב טסלר: אני רוצה להחמיר, לא להקל, מה אתה אומר?

יעקב טסלר: אני אסביר.

יעקב טסלר: סרולוגי מבחינת משרד הבריאות, עדיין אין מתווה ברור, החלטה ברורה על סמך הסרולוגי.

יעקב טסלר: לא נכנס לפינה הזו, לא צריך סרולוגי.

יעקב טסלר: אני אומר דבר מאוד פשוט, מה שטוב בקניונים, מה שטוב בים המלח, מה שטוב במקומות אחרים יהיה טוב גם לנו.

יעקב טסלר: אני אפילו לא רוצה להיכנס מה החשיבה אם 20 אנשים, 19 אנשים, 21 אנשים.

יעקב טסלר: אנחנו לא שם.

יעקב טסלר: אנחנו נמצאים עוד לפני, אדון גפנר.

יעקב טסלר: אנחנו לא רואים פה את הרצינות, לא רואים פה שהם לקחו את הדבר הזה לידיים וחשבו איך אנחנו יכולים לאפשר.

יעקב טסלר: בוא נומר ככה, אם הדיון הזה היה מתקיים בגל הראשון, אנחנו היינו אומרים באמת לא יודע, אנחנו נמצאים באיזשהו אירוע, אנחנו לא מבינים את האירוע, קשה לנו לבוא ולעמוד את ההשלכות של האירוע.

יעקב טסלר: הם בעצם מנחים אותנו כל הזמן, לאו דווקא משרד הבריאות, כל משרדי הממשלה, להיכנס לתוך שיגרה.

יעקב טסלר: אם אנחנו צריכים להיכנס לתוך שיגרה ורואים את זה בחינוך ורואים את זה בכל התחומים האחרים, החתונות הן חלק מהשגרה.

יעקב טסלר: כדי להיכנס לשגרה צריכים לדון בזה ולמצוא מתווה.

יעקב טסלר: אני רוצה להפנות אליך, אתה הצגת פה כביכול רעיון נהדר ורעיון שמתקבל על הדעת, שמי שרוצה להגיע לחתונה, חתונה לא נעשית מרגע לרגע, ויודעים מראש, ויודעים גם את מי מזמינים מראש ואנחנו יודעים שאנחנו לא הולכים פה לחתונה של אלפי אנשים ולא של מאות אנשים.

יעקב טסלר: מזמינים רק את הסביבה הקרובה, המשפחה הקרובה, בקושי חברים.

יעקב טסלר: לא מזמינים את כל המחזור שלמד איתם מהיסודי ובתיכון או באוניברסיטה, אני לא יודע איפה, בישיבות.

יעקב טסלר: מוגדר מאוד מי הציבור המוזמן.

יעקב טסלר: אני רוצה לשאול אותך, במקרה שהצגת כאן, האם פנית למישהו ממשרד הבריאות?

יעקב טסלר: האם יצרת קשר עם מישהו?

יעקב טסלר: ואם כן, מה ענו לך?

יעקב טסלר: או אם בכלל ענו לך.

ישראל מרדכי גפנר: התשובה היא שפנינו.

ישראל מרדכי גפנר: בוודאי פנינו.

ישראל מרדכי גפנר: כתבנו את המתווה, שלחנו את זה לכל מי שרק אפשר, תגובה אין.

ישראל מרדכי גפנר: יש כרגע שיקול להגיש עוד פעם בג"צ, אנחנו יודעים שבג"צ לא כל כך מתערב, אבל אנחנו עדיין לא מתייאשים, מנסים את כל הכלים.

ישראל מרדכי גפנר: אבל לצערנו הרב כמו שהגדרתי מקודם, אין עם מי לדבר.

יעקב טסלר: צר לי לשמוע.

ישראל מרדכי גפנר: אני רוצה להוסיף, שכל מה שבנינו במתווה, זה על מתווה שהם בנו.

ישראל מרדכי גפנר: לטיסות, לבתי המלון הם בנו.

יעקב טסלר: זה מבוסס.

יעקב טסלר: ברור מאוד, כל מילה מיותרת.

יעקב טסלר: אדון זלמן, בבקשה.

זלמן בלאק: אני הגשתי לפני שבוע בג"צ על נושא מאוד ספציפי מטעם בעלי האולמות.

זלמן בלאק: יש בתקנות איזושהי תחושה, כאילו במקום להבין שמה שמדבק זה האירועים, חושבים שמה שמדבק זה האולמות שבהם האירועים מתקיימים.

זלמן בלאק: בסוף יש אירועים וחתונות וכולי, זה שההדבקה קרתה באולמות האירועים בעבר, זה בגלל ששם היו האירועים.

זלמן בלאק: כשעושים אותם במקומות פרטיים זה לא משנה את ההדבקה.

יעקב טסלר: אירועים לא מבוקרים.

זלמן בלאק: אירועים לא מבוקרים.

זלמן בלאק: בזמן הקיץ למשל מדברים שהייתה טעות שפתחו את אולמות האירועים.

זלמן בלאק: צריך להגיד את האמת, משרד הבריאות טעה ופתח את כל האירועים בלי שום מתווה, לא הייתה שום הגבלה, ההגבלה היחידה הייתה עד 250 אנשים באירוע אני חושב.

זלמן בלאק: זה כשל.

זלמן בלאק: זאת אבל לא סיבה להעניש ולא לפתוח את זה במתווה סביר והגיוני.

זלמן בלאק: היום התקנות אוסרות על אולמות אירועים לפתוח אירוע גם בהתאם לתקנות.

זלמן בלאק: זאת אומרת, אירוע של 20 אנשים, אסור לפתוח אותו באולם אירועים.

זלמן בלאק: אפשר לקיימו במקום פרטי אבל לא באולם אירועים.

זלמן בלאק: עכשיו אין שום סיבה, הנגיף לא יודע לקרוא האם זה בית עסק או לא בית עסק.

יעקב טסלר: ייתכן שהנגיף כן יודע לאבחן בין אולם למקום פרטי.

יעקב טסלר: יש לו את החוש, החיישנים האלה.

זלמן בלאק: יש לו את החוש.

זלמן בלאק: אני הצגתי במספר שימועים בחודש האחרון במשטרה.

זלמן בלאק: השאלה הנשאלת היא כל הזמן, האם אתם לוקחים כסף על זה שמקיימים את האירוע.

זלמן בלאק: זה פחות או יותר החקירה מההתחלה ועד הסוף.

זלמן בלאק: רוצים לאבחן שהווילה שבה עושים את האירוע הפרטי הוא בית עסק ולכן אסור לפתוח שם.

זלמן בלאק: כאילו, יש איזו רדיפה אובססיבית נגד מי שמנסה להרוויח כסף במדינה, זאת התחושה.

זלמן בלאק: עכשיו אני אגע בעוד נקודה, אני אקח את המספר של 20 אנשים.

זלמן בלאק: אם אנחנו לוקחים אולם שיכול לאכלס בימים כבשגרה עד 400 איש, אין שום סיבה שלא יאפשרו קפסולות של 20 אנשים.

זלמן בלאק: עכשיו, בפרט בציבור שלנו, שאנחנו יודעים שעזרת נשים זו עזרת נשים ועזרת גברים זו עזרת גברים, זאת אומרת, אפילו לא יכול להיות ערבוב בין הגברים לנשים.

זלמן בלאק: לא, התקנות כל כך מחמירות ואומרות, אם יש לך מקום שיש בו גם חלק בפנים וגם חלק בחוץ.

יעקב טסלר: זה אני יכול להבין, יש קושי לבוא ולעשות תקנות ייעודיות לאוכלוסייה מסוימת.

זלמן בלאק: זה לא לאוכלוסייה מסוימת.

זלמן בלאק: אפשר להגדיר בצורה מאוד ברורה קפסולות.

יעקב טסלר: זה כן, זה לא הסיבה.

יעקב טסלר: אתה מחזק שאם הם חוששים מהדבר הזה, במגזר מסוים זה לא קורה.

זלמן בלאק: מאז שהגשתי את הבג"ץ פגשתי מספר פעמים הורים שאמורים להתחתן היום בבוקר.

זלמן בלאק: פגשתי אבא לילדה שעומדת להתחתן שבוע הבא, הוא אפילו לא יודע איפה החתונה תתקיים.

זלמן בלאק: זאת אומרת, אפילו במקום הפיראטי.

יעקב טסלר: שידחה את זה, מה הבעיה.

זלמן בלאק: שידחה את זה.

יעקב טסלר: למתי?

יעקב טסלר: לא יודע.

יעקב טסלר: מישהו יודע מתי הקורונה הודיע על תאריך פרידה מאיתנו?

זלמן בלאק: צריך להגדיר גם שזה לא איזשהו רק נושא קבלי שאי אפשר לדחות את החתונה.

זלמן בלאק: מה שאנחנו מבקשים דה פאקטו במגזר שלנו כשאנחנו אומרים תדחה את החתונה, אנחנו מבקשים מאנשים בעצם לא להקים בתים בישראל, זו הבקשה.

זלמן בלאק: צריך לקרוא לילד בשמו.

זלמן בלאק: לא מדובר על תידחה את החגיגה או אל תידחה את החגיגה.

זלמן בלאק: כשאנשים לא מתחתנים זאת אומרת שאנחנו לא מקימים בתים ולא דואגים לעתיד של העם היהודי.

זלמן בלאק: מה בעצם משרד הבריאות מבקש זה שנה שלמה תעצרו את העתיד שלנו במדינה הזאת.

יעקב טסלר: אל תכעס עלי, אני לא הייתי לוקח את זה למקום הזה.

זלמן בלאק: אני לא אמרתי שזה המניע.

יעקב טסלר: זו התוצאה.

יעקב טסלר: זה אני מסכים אתך, שזו התוצאה, אבל בהחלט זה לא המניע.

זלמן בלאק: זו התוצאה.

זלמן בלאק: לא אמרתי שזה המניע.

זלמן בלאק: המניע חלילה.

זלמן בלאק: אם הייתי חושב שזה המניע לא הייתי פה, הייתי אומר שלא יעזרו כל הדיבורים שלנו.

זלמן בלאק: לכן הצעקה גם של ההורים וגם של העלי האולמות היא פשוט מאוד להסדיר את הנושא הזה.

זלמן בלאק: חוקקו בכנסת בשנים האחרונות את חוק צמצום השימוש במזומן, ועכשיו זה נראה שעושים פעולות הפוכות.

זלמן בלאק: כל המשק עובר לפעולות שחורות כאלה ואחרות מתחת לרדאר, כל אחד מפחד להצהיר שהוא פותח את האולם, לא פותח את האולם.

זלמן בלאק: אנחנו פשוט מרגילים פה, כשהמשטרה אומרת כל הזמן, זה לא עבירות קורונה, אבל אנשים בסוף יקבלו כתבי אישום פלפליים, אנחנו מרגילים דור לעבור על החוק, זה מה שאנחנו עושים דה פאקטו.

זלמן בלאק: אנחנו מרגילים דור שלם להיות דור של עבריינים, וזה יתחיל בקורונה וזה יגמר בדברים אחרים.

יעקב טסלר: אף אחד לא יודע איפה זה יגמר, בהחלט.

יעקב טסלר: תודה עו"ד זלמן.

יעקב טסלר: אדון מאיר חזוני בבקשה, בוא נתמקד, נשתדל לא לחזור על דברים שנאמרו.

יעקב טסלר: מה יש לך להוסיף?

יעקב טסלר: מה יש לך לחדש?

מאיר חזוני: שלום.

מאיר חזוני: אני חיתנתי שני בנים בקורונה.

יעקב טסלר: קודם כל מזל טוב.

מאיר חזוני: תודה.

מאיר חזוני: אחד הצלחתי לתפוס את ראש חודש תמוז, שאז בדיוק פתחו את האולמות, אז איכשהו הייתה חתונה סבירה.

מאיר חזוני: עכשיו, חתונה שנייה ברוך השם הייתה בי"ח חשוון, שזה לפני שלושה וחצי שבועות.

מאיר חזוני: עכשיו עברתי את מסלול האיסורים להערכתי של בערך 10,000 משפחות, לפי המספרים שאני רואה בתקשורת.

מאיר חזוני: ככה אני רואה עד עכשיו מהמגזרים שלנו.

מאיר חזוני: אני הייתי צריך לחפש מקום, שהרי אסור להתחתן בשום מקום, ועכשיו חתונה צריך לעשות.

מאיר חזוני: אין דבר כזה ואין מוסד כזה לא לעשות חתונה.

מאיר חזוני: מה עושים?

מאיר חזוני: מתחילים לחפש ווילות, מושבים בדרום, בצפון, פה הייתה משטרה, פה סגרו, פה הלשינו, פה לא הלשינו.

מאיר חזוני: כל אחד שעושה היום חתונה, כל אחד עושה, כולנו חיים, לכולנו יש גם אחים שגם, אחותי חיתנה בדרום.

מאיר חזוני: גם אצל אחותי אותו סיפור היה.

מאיר חזוני: מתקשרים ארבעה ימים לפני החתונה ואומרים כל אח יכול לבוא לבד בלי בת זוגתו, זאת אומרת הדודים של החתן.

מאיר חזוני: אחרי יום מתקשרים, אפשר להביא את הבת זוג, ואז לשניים מהאחים יתקשרו, אפשר להביא עוד איזה שני ילדים, שזה משפחות ברוכות ילדים ברוך השם.

מאיר חזוני: אתה לא יודע את זה יום לפני חתונה, זה עשינו בדרום.

מאיר חזוני: בחתונה שלי כבר הלכתי לאזור שמשופשפים בלעשות חתונות, זה הפך להיות הרבה מומחים.

יעקב טסלר: חווית את זה על בשרך.

מאיר חזוני: אז חיפשנו ומצאו, שמועה הגיעה לאוזננו על איזה מקום, שכמובן לא אגיד את מקומו, מקום באזור אחד הישובים מסביב לקריית ספר.

מאיר חזוני: לקחנו קייטרינג בקריית ספר שהכיר את המקום והוציא לנו את האירוע.

מאיר חזוני: אתה מגיע למקום, אתה רוצה לתכנן את המקום ואתה לא יודע מה יהיה המזג אוויר.

מאיר חזוני: אין פה איזה מישהו שאומר, הרי מבחינת החוק אסור לעשות ואתה עכשיו עבריין, בכל מקרה, זה לא עבריין כמו 95% מהציבור שנוסע בכביש שש ב-140 או 150, זה עבריין פלילי בצורה חמורה.

מאיר חזוני: אתה עבריין אמיתי, אתה עושה חתונה.

מאיר חזוני: אנחנו, אין לנו מישהו שיגיד לנו מה כן לעשות.

מאיר חזוני: קודם כל, אסור לעשות כלום.

יעקב טסלר: אין מה כן, זה לא.

מאיר חזוני: הכול אסור, עכשיו מתחתנים, מה עושים?

מאיר חזוני: אז אנחנו הלכנו לראות את המקום, המקום לא נראה ראוי, צפוף.

מאיר חזוני: אתה מנסה לשים בחוץ כמה מקומות, כמה עשרות מקומות בחוץ לפני שאתה בכלל מתחיל לדון כמה אנשים יהיו בחתונה.

מאיר חזוני: בדיעבד מתברר שיורד גשם בכלל, אז אתה מכניס את כולם פנימה, אז בגשם אי אפשר לעשות בחוץ.

מאיר חזוני: עכשיו, את מי להזמין ואת מי לא להזמין.

מאיר חזוני: זה לא משפחות קטנות, נראה לי שמי שמחליט על זה במשרד הבריאות זה משפחות קטנות מאוד.

מאיר חזוני: בשבת שעברה היו לי בסעודת שבת רק המשפחה שלי והיינו 26.

מאיר חזוני: זה לא משפחה של חתונה, זה רק הצאצאים הישירים שלי, ואני עוד צעיר, אני לפחות מרגיש צעיר, היינו 26 רק אני, הילדים שלי, הנכדים שלי וגיס אחד וגיסה אחת, סעודת שבת.

מאיר חזוני: אני לא מדבר על האחים שלי, זאת אומרת, הדודים או הדודות של החתן, אני לא מדבר על הסבתא וסבא של החתן והכלה, שהם לא הגיעו לחתונה שלנו.

מאיר חזוני: היינו עם הרכב מאוד מאוד חסר של שתי משפחות ברוכות ילדים ברוך השם, היינו 137, וזה עם הרכב חסר.

מאיר חזוני: סבא וסבתא מהצד שלי לא היו בכלל, משני הצדדים שלי ושל אשתי לא הגיעו.

יעקב טסלר: מה ההצעה שלך, מאיר?

מאיר חזוני: אין ספק שמה שנשמע פה זה גם ברור לכולם.

מאיר חזוני: ברור לכולם שהמקום היחידי שמתאים לעשות חתונה זה אולם גדול של 1,000 מטר.

מאיר חזוני: זה ברור, אין בכלל ספק, אבל זה נראה כאילו מפחדים להחליט.

מאיר חזוני: מעדיפים לא להחליט כלום ושאנחנו הציבור נתמודד.

יעקב טסלר: אוקיי, תודה.

יעקב טסלר: אני מאחל לך הרבה מזל טוב והרבה נחת מהזוגות.

שמואל קיסטר: אני אשתדל להיות קצר, אמרו פה פחות או יותר.

יעקב טסלר: תציין את שמך בבקשה לפרוטוקול.

שמואל קיסטר: שמואל קיסטר, בעלים של שני אולמות בבני ברק.

שמואל קיסטר: אני אשתדל להיות קצר.

יעקב טסלר: אתה מייצג את האולמות?

יעקב טסלר: אתה מייצג את החתנים והכלות או גם וגם?

שמואל קיסטר: אני רוצה לדבר כרגע על האולמות, כמובן שזה לחתנים והכלות, אבל אני בעל דבר אז בכל מקרה אדבר על אולמות.

שמואל קיסטר: מה שקורה זה כזה דבר, האירועים הפיראטיים מתקיימים, אני לא רוצה לומר לכם איזה אבסורד זה.

שמואל קיסטר: יש אנשים שזה נהיה היום המקצוע שלהם.

שמואל קיסטר: מה אתה עושה?

שמואל קיסטר: מפיק אירועים פיראטיים.

שמואל קיסטר: כל אחד בציבור החרדי היום שמארס בן ובת מקבל טלפונים של אנשים שעושים אירועים פיראטיים.

שמואל קיסטר: אני משלם שנים רישוי עסקים, כיבוי אש, משטרה, מאות אלפי שקלים.

שמואל קיסטר: קיבלתי עכשיו קנס על נגישות, אני צריך להתקין מעליות, אני צריך לעשות שירותי נכים, שיש לי רק זה לא מתאים.

יעקב טסלר: לא עומד בתקן.

שמואל קיסטר: ופה התפתחה לה תעשייה שלמה של אירועים פיראטיים, שלדעתי היא לא תיעלם מהעולם אחרי זה, ואני רוצה לומר לכם משהו יותר חמור, יש לי חבר בעל אולם שיש לו אולם ויש לו גם גג על איזשהו קניון, גג שהוא קנה לצורכי נדל"ן.

שמואל קיסטר: האולם סגור כי אם הוא מעז לפתוח את זה למחרת הוא בשימוע, שלילת רישוי עסקים ותיק פלילי, על גג הוא עושה ערב ערב אירוע, גג שאין עליו מעלית, שהוא לא מיועד לזה, ששמו שם איזשהן גדרות, שהשם ישמור מי בדק אותן.

שמואל קיסטר: הוא לוקח על המקום הזה 15,000 שקל לערב.

שמואל קיסטר: אני מבין אותו, אם היה לי גג גם הייתי עושה את זה, את האמת.

שמואל קיסטר: הביאו אותנו למקום בלתי אפשרי, ושלא יספרו סיפורים.

שמואל קיסטר: פיצויים, הפיצויים כהגדרתם זה הוצאות קבועות, מה עם כל ההשקעות שהשקענו?

שמואל קיסטר: עם כל הדבר הזה.

שמואל קיסטר: אני לא רוצה להיכנס לנושא של הפיצויים.

שמואל קיסטר: מה המדיניות פה?

שמואל קיסטר: למה שלא יתנו לנו, הציג פה מר' גפנר, תכנית סדורה.

שמואל קיסטר: אנחנו מוכנים לממן שוטר שיעמוד בכל אירוע ויפקח שהדבר נעשה.

שמואל קיסטר: אנחנו מוכנים ואנחנו דורשים, בשביל שלא יהיה כמו פעם קודמת שהמדינה ברשלנות פתחה את האולמות ואחרי זה אמרה שהאולמות אשמים.

שמואל קיסטר: אנחנו דורשים מתווה מגביל ושהאירועים יתנהלו בסדר מסוים.

שמואל קיסטר: פותחים את האירועים 250 איש, ואם יש 300 מה אני אעשה?

שמואל קיסטר: אני אתחיל לריב עם בעל האירוע?

שמואל קיסטר: אני יכולתי לעשות משהו?

שמואל קיסטר: לא יכול לעשות שום דבר.

שמואל קיסטר: תיתנו לי את האפשרות, אני רוצה לשלם לשוטר שיישב אצלי, פקח עירוני, בכל רשות מקומית, שיקימו מתחמים מאושרים לחתונות קורונה, שחלק מזה זה שיש להם רישוי עסקים, וכמו שיודעים ברישוי העסקים להוסיף לנו כל שנה תקנות, פתאום צריך מנדף וצריך זה, שיוסיפו תקנות קורונה.

שמואל קיסטר: יבוא אחראי קורונה ברישוי עסקים של עיריית לוד, רמלה, בני ברק, מה שזה לא יהיה ויגיד אוקיי, המתחם הזה כמו שאני רואה אותו, פה עשר ומחיצה, פה עשרים, יש לך מקום בחוץ, כאן תשים את המבוגרים.

יעקב טסלר: תנו לנו להפעיל את האולמות עם הנחיות.

שמואל קיסטר: עם הנחיות ולא לפגוע בנו.

שמואל קיסטר: אנחנו פשוט נאנקים והורסים אותנו, אני לא בטוח שאנחנו הולכים לחזור.

שמואל קיסטר: הרי כשיגמר הקורונה, משטרת ישראל לא תסתובב לחפש את האירועים הפיראטיים, זה כבר לא יעניין אף אחד, זה יהיה עוד איזשהו משהו שקיים או לא קיים.

יעקב טסלר: אתה חושש שהציבור התרגל למשהו אחר.

שמואל קיסטר: מה זאת אומרת?

שמואל קיסטר: הציבור יודע.

שמואל קיסטר: כמה פה תעשייה, יש טלפונים, יש סטטוסים בטלפונים כל יום, חתונה על המרפסת, חתונה על הגג של מגדל, כולם יודעים, כולל עיצוב, לא כולל עיצוב, יש לזה מספרים ויש לזה מחירים, ומי שמיליונר בכלל טס לדובאי, עשרות חתונות של חרדים בדובאי, תנו להם לנסוע שמה להידבק לחזור לפה ולהדביק את כולם.

שמואל קיסטר: עשרות חתונות של חרדים בדובאי חבר'ה, אני לא מדבר על זה לעשירים יש פתרונות, אני עכשיו לא סוציאליסט.

שמואל קיסטר: מה אתם עושים?

שמואל קיסטר: שולחים את האנשים להתחתן שישאירו את הכסף בדובאי?

שמואל קיסטר: שישאירו את הכסף פה תחת מתווה נורמאלי.

שמואל קיסטר: יש תמונות, חתונות של חרדים בדובאי.

שמואל קיסטר: זה מה שיש לי לומר.

יעקב טסלר: הכאב.

ישראל מרדכי גפנר: ברשותך, אדוני היושב ראש, אני רק אוסיף שתי מילים עליו.

ישראל מרדכי גפנר: א', מי פילל ומי חשב אי פעם שאנשים ירוצו להתחתן בכפרים פלסטינים.

יעקב טסלר: זה היה בעבר, כן.

ישראל מרדכי גפנר: ומי חשב ומי פילל שיסעו להתחתן ביוון, גם בדובאי, שזו בכלל ההפתעה החדשה.

ישראל מרדכי גפנר: דבר שני, עכשיו יש סיפור, התחלואה עולה, 1,000 איש, צריך לצמצם.

ישראל מרדכי גפנר: להיפך, אתם גורמים לתחלואה משרד הבריאות.

ישראל מרדכי גפנר: אתם לא נותנים מתווה לחתונות, זרקתם את החתנים והכלות לרחובות, זו ההדבקה.

ישראל מרדכי גפנר: אם הייתם משתלטים על אירועים מסוכנים ושולטים עליהם במסגרת המוקמות שקיימים לא הייתם גורמים, אולי התחלואה הייתה בכלל יורדת.

יעקב טסלר: בהחלט.

יעקב טסלר: אני רוצה לפנות בבקשה לד"ר רועי סינגר ממשרד הבריאות.

יעקב טסלר: צהריים טובים.

יעקב טסלר: השתתפת איתנו מתחילת הדיון?

רועי סינגר: כן.

יעקב טסלר: אני מניח ששמעת את הכאב, ואת הזעקה וגם אנחנו דואגים לשלום הבריאות, מה יש לך לומר.

רועי סינגר: אז אני אפתח ואני אומר, א', אני אכן שומע את הכאב.

רועי סינגר: אני חושב שגם כאן

רועי סינגר: במשרד הבריאות אנחנו שומעים את הכאב ומודעים לכאב.

רועי סינגר: אנסה לומר קודם כל שהכאב הוא נרחב, פה דיברנו והשתתפו בדיון הזה ממי שאני ראיתי, מגזר חרדי בנושא החתונות, אבל הכאב סביב האירוע הזה הוא נרחב.

רועי סינגר: זה אנשים שמובטלים, אתם יודעים, שיעורי אבטלה מאוד גבוהים.

יעקב טסלר: אני, ברשותך, אהיה מאוד ממוקד.

יעקב טסלר: כרגע אני לא רוצה לדבר על האבטלה, לא רוצה לדבר על דבר אחר, אולי בהזדמנות אחרת.

יעקב טסלר: אני כרגע מתמקד בנושא החתונות בלבד.

יעקב טסלר: בבקשה.

רועי סינגר: כן, אבל אני חייב לענות בהקשר של אירוע בין לאומי גדול שמשפיע על כל המגזרים ועל כל המקומות.

רועי סינגר: אתם באים, קבוצה של חרדים שרוצים לעשות חתונות, אבל צריך לראות את הדבר הזה בהקשר של לא רק חרדים רוצים לעשות חתונות.

רועי סינגר: יש גם מגזרים אחרים שרוצים לעשות חתונות, יש גם אנשים אחרים שרוצים לעשות פעילויות אחרות, פעילות ספורט ומכוני כושר.

רועי סינגר: יש כל מיני אנשים והמון מובטלים.

רועי סינגר: יש פה אירוע לאומי גדול, צריך לתת מענה ברמה הלאומית ולא נקודתית.

רועי סינגר: אני מרגיש את הכאב, שומע את הכאב, מבין אותו ואפילו שותף לו, לכאב של האנשים גם בצד של בעלי העסקים וגם בצד המשפחות שצריכות להתחתן.

רועי סינגר: צריך להבין שהמחלה הזאת עוברת והדבר הבולט ביותר זה התקהלות.

רועי סינגר: זה הדבר שגורם למחלה להתפשט, התקהלות.

רועי סינגר: אם אני אהיה פה לבד בחדר בלי מסיכה, אני אשתעל ואתעטש אז לא קרה שום דבר.

רועי סינגר: הבעיה זה שמדובר בהתקהלות, ואנחנו מונעים לא רק חתונות אלא כל סוג של התקהלות שאנחנו מסוגלים.

רועי סינגר: לא הכול יכולנו אבל כל מה שאנחנו מסוגלים אנחנו מונעים בעזרת משטרת ישראל, בעזרת תקנות משפטיות.

יעקב טסלר: ד"ר רועי, בוא נתמקד.

יעקב טסלר: החשיבות של השמירה על הנחיות והדאגה לבריאות מובנת לכולנו.

יעקב טסלר: אני רוצה להתמקד ואני שואל, מדוע משרד הבריאות לא רואה לנכון לאמץ את המתווה כפי שאנחנו רואים בשאר המקומות, עם שמירה, עם אחריות וגם עם אכפתיות.

יעקב טסלר: מדוע זה לא קורה?

יעקב טסלר: אכן אתה צודק, צריכים לתת את המענה לכל המגזרים ולכל השכבות, במסחר, בתרבות, בספורט, בכל מקום.

יעקב טסלר: מסכים אתך לחלוטין, אבל מה קורה בסיפור של החתונות.

יעקב טסלר: איפה הבעיה?

יעקב טסלר: אני לא מגיע למשרד הבריאות להגיד איך, אני לא איש מקצוע, אני לא מבין, אני וודאי לא רופא.

יעקב טסלר: אני יודע דבר אחד, מגיע ציבור שלם, מאות אלפים, צועקים ואומרים דבר אחד, תנו לנו הנחיות.

יעקב טסלר: מתחננים, תנו לנו הנחיות איך לקיים את האירוע.

יעקב טסלר: מה התשובה של שאנחנו מקבלים?

יעקב טסלר: אומרים ביידיש גורניכט וגורניכט, מדוע?

יעקב טסלר: על זה אני רוצה לשמוע תשובה, לא על החשיבות של הבריאות, כרגע זה לא מעניין אותי.

רועי סינגר: אבל אני חייב לענות בפן הלאומי.

יעקב טסלר: תענה איך שאתה רוצה, אבל אני רוצה לקבל בסוף תשובה לשאלה.

יעקב טסלר: בבקשה, רשות הדיבור אצלך.

רועי סינגר: משרד הבריאות חייב לתת מענה ברמה הלאומית, כך שהמענה שאני אתן לך חייב להיות מתאים גם לחתונה החרדית, גם לחתונה החילונית וגם לחתונה הערבית.

רועי סינגר: לא שמעתי כאן נציגים של אולמות ממגזרים אחרים, אולי גם עניין של כנסים.

רועי סינגר: יש פה מורכבות מאוד גדולה ואני לא יכול להגיד לך, אתם תעשו חתונה באולמות מהדרין חתונה כזאת במגבלות האלו, אבל בחוץ יהיה אסור חתונות.

רועי סינגר: חתונות בדהויות יהיה אסור, חילונים יהיה אסור, אולמות ספורט אסור.

רועי סינגר: חייבת להיות איזו אחידות בהנחיות וזה אתגר ענק.

רועי סינגר: אני מוכן לראות את המתווה, שמעתי אותו והוא נשמע מאוד מרשים ומעמיק, אבל צריך להיות כללים שניתן להחיל אותם על כל המגזרים וכל המשק.

רועי סינגר: אני לא יכול להגיד, אני מחריג את החתונות החרדיות כי יש לי סיבה.

יעקב טסלר: סליחה חברים, או שאני מבולבל או שאתה מצליח לבלבל אותי או שאני לא יודע מה.

יעקב טסלר: אני רואה שיש פה איזה שיח חרשים.

יעקב טסלר: אתה כנראה לא מבין מה שאני אומר, ואם כך אני אצטרך שוב לחזור ולומר.

יעקב טסלר: אני אמנם חרדי, יש לי כיפה על הראש, אבל אני לא מייצג את החרדי.

יעקב טסלר: אני בכיסא שאני יושב, יושב ראש ועדת פניות הציבור, לא כתוב ציבור חרדי.

יעקב טסלר: ציבור מבחינתי, ערבי, חילוני, דרוזי, צ'רקסי כל אזרחי מדינת ישראל.

יעקב טסלר: כשאני מגיע ואומר שצריכים למצוא מתווה לחתונות, אני לא מדבר על החרדים, אני מדבר על כולם.

יעקב טסלר: אני מסכים אתך שצריכים לבוא ולהחיל את זה על כולם, וצריכים לראות איך לעשות את זה.

יעקב טסלר: לא זו השאלה שלי ולא זו התביעה שלי ולא זו הצעקה שלי.

יעקב טסלר: למה אתם לא עושים את זה?

יעקב טסלר: צריכים לראות איך לעשות את זה.

יעקב טסלר: מתי אתם הולכים לראות?

יעקב טסלר: מתי אתם הולכים לעשות?

יעקב טסלר: בעוד תשעה חודשים?

רועי סינגר: אני אומר לך שהעיתוי של הוועדה הזו הוא לא מוצלח ומישהו פה הזכיר את המספרים.

רועי סינגר: אנחנו כרגע בתחילת עלייה מחודשת של התחלואה.

רועי סינגר: שלשום והיום ראינו בפעם הראשונה, אנחנו מעל 1,000 מקרים של חולים חדשים ביום.

יעקב טסלר: למה אתם פותחים את הקניונים?

יעקב טסלר: יש עליה מחודשת, למה אתם חושבים לפתוח את הקניונים?

יעקב טסלר: למה הרחבתם את הקניונים משבעה מטרים ל-15 מטרים לאדם?

יעקב טסלר: יש עלייה.

יעקב טסלר: למה החליטו לפתוח את מוסדות החינוך, יש עליה?

רועי סינגר: קניונים פתחו וראו שיש טעות ויש נסיגה ועכשיו שינוי במדיניות של הקניונים.

יעקב טסלר: למה?

רועי סינגר: כי הקניון פר הגדרה הוא לא התקהלות.

רועי סינגר: נכון, נוצרה שם התקהלות, אין ספק.

יעקב טסלר: שמעתם מה שאמרתם?

יעקב טסלר: אתה רוצה שאני אראה לך סרטונים, שאני אבקש לעלות את זה פה?

יעקב טסלר: קניונים זה לא התקהלות?

רועי סינגר: אני יודע בדיוק.

יעקב טסלר: נראה לי שאתה יודע בדיוק.

יעקב טסלר: סליחה שאני מדבר אליך ככה, אני מתנצל מראש.

יעקב טסלר: מה זה התקהלות אם קניונים זו לא התקהלות?

יעקב טסלר: באמת, תהיו ראליים ותהיו רציניים.

רועי סינגר: אז הייתה פתיחה בתנאים מסוימים ונסיגה מהתנאים האלה כשהבנו שזה פשוט מחמיר.

יעקב טסלר: אוקיי, דוקטור, אני מבין מה התשובות.

יעקב טסלר: אני שואל שוב שאלה ואני רוצה לקבל תשובה.

יעקב טסלר: האם אי פעם ישבתם ודנתם, איך לפתוח את החתונות, לא בחרדי, בחילוני.

יעקב טסלר: קרה כזה דבר?

יעקב טסלר: ואם כן מתי ומה היו ההמלצות שלכם?

רועי סינגר: הבעיה כבודו, זה לתת למילה חתונה - - -

יעקב טסלר: האם קיימתם ועדה, האם קיימתם דיון בנושא חתונות?

רועי סינגר: לדעתי התשובה היא כן.

רועי סינגר: אני לא יכול להגיד לך, אני לא השתתפתי בדיונים האלה.

רועי סינגר: לדעתי התשובה היא כן.

יעקב טסלר: אז אני חושב שאתה לא האיש הנכון שהיה צריך להיות אצלנו בוועדה.

יעקב טסלר: אני לא יודע מי שלח אותך, אתה איש ראוי ומכובד אבל צריכים להיות פה אנשים אחרים שהיו יכולים לתת את התשובות.

רועי סינגר: סליחה, הוציאו מתווה חתונות, זה היה בקיץ.

רועי סינגר: אני לא זוכר תאריך מדויק.

יעקב טסלר: עבר זמנו בטל קורבנו.

יעקב טסלר: היה בעבר לפני כמה חודשים.

רועי סינגר: נכון.

יעקב טסלר: אין את האכפתיות, ד"ר רועי סינגר.

יעקב טסלר: אתה כנראה איש אכפתי, וכמו שציינת לבד אתה מבין ומרגיש את הכאב ואת הלב של כל אחד.

יעקב טסלר: במשרד הבריאות שאתה מייצג כרגע בדיון, אז אני מפנה את זה אליך ואני לא מתכוון לשום דבר אישי אליך, אל תיקח את זה אישית ואני מתנצל, אין מישהו שמתעניין וחושב לרגע, כמו שצריכים לפתור, וזה ביחד איתך שצריכים למצוא את הנוסחה ואת המתווה, איך לפתור את הדבר באופן כללי לכולם.

יעקב טסלר: זה לא קורה.

יעקב טסלר: יכול להיות, אמרתי את זה קודם אם שמעת, שמעניין כרגע הכיס,איפה אפשר להכניס יותר כסף לאוצר, הנפש לא מעניין.

יעקב טסלר: אני לא רוצה להביא לפה את המסמך, לחשוף את המסמך שקיבלתי אתמול ממשרד האוצר בעניין אחר, את הדירוג ואת ההמלצות שנתנו לכם, למשרד הבריאות מבחינתם, מה סדר העדיפויות ומה מכניס יותר כסף למדינה, שאצלם צריכים לבוא למצוא מהר את המתווה.

יעקב טסלר: אני לא רוצה להגיד באיזה מספר נמצאות החתונות.

יעקב טסלר: אז אם אתם עובדים לפי ההמלצות של משרד האוצר, בסדר, שמעתי, אבל לא זו הנקודה.

יעקב טסלר: אסור לנו לשכוח, דוקטור, אנחנו מנסים ואומרים, ומשרד הבריאות אומר את זה וכולם אומרים את זה, אנחנו חיים בתקופת קורונה ואנחנו מבקשים מהציבור, תלמדו לחיות עם זה.

יעקב טסלר: מה זה תלמדו לחיות עם זה?

יעקב טסלר: תפנימו, תשכילו, זה לא הולך להעלם מאיתנו כל כך מהר.

יעקב טסלר: תלמדו לחיות.

יעקב טסלר: ללמד לחיות זה איך ללכת לבית הספר, איך ללכת לספורט, איך ללכת לקניות וגם איך לעשות חתונות.

יעקב טסלר: זה נעלם, אין את המושג הזה, לא חושבים על זה.

יעקב טסלר: יכול להיות ואני אומר פה את האמת, ואני לא מפחד על מה שאני אומר, ישנם אכן מגזרים מסוימים שמבחינתם לא יקרה שום דבר אם החתונה תתקיים בעוד שנתיים שלוש, כן זכותם.

יעקב טסלר: באותה מידה יש זכות של 14% במדינת ישראל שהם רוצים כן להתחתן ומתחננים שוב ואומרים, אני חוזר על המשפט הזה כמה וכמה פעמים, תנו לנו מתווה.

יעקב טסלר: התשובה לא זו לא תשובה, זו תשובה בלי לחשוב, לשלוף מהמותן, חבל.

יעקב טסלר: ואתה מדבר שיש תחלואה?

יעקב טסלר: אולי תחשוב שהתחלואה נובעת מזה שיש חתונות פיראטיות?

יעקב טסלר: אולי אם תיתנו מתווה כמו שהחברים הזכירו פה קודם?

יעקב טסלר: ותכניסו את האנשים סביב מסגרת.

יעקב טסלר: זה ימנע את התחלואה?

יעקב טסלר: אולי.

יעקב טסלר: תחשבו, וזה לא קורה.

יעקב טסלר: אז מי יקרה?

יעקב טסלר: אל תעשו שום מתווה, ואני מורה לך פה חד משמעית, החתונות הלאה התקיימו.

יעקב טסלר: לא שאני מאיים, רק זה נתון, זה נתון וחבל.

יעקב טסלר: יש לכם את האחריות, לנו גם יש את האחריות, לכל אחד מאיתנו יש את האחריות.

יעקב טסלר: אנא תנו מתווה מתקבל על הדעת, אנחנו כבר מוכנים להפנים שאין יותר חתונות עם מאות אנשים, אלפי אנשים, אין את זה.

יעקב טסלר: הפנמנו, אבל איך אומרים, סבא, סבתא, אחים ואחיות, כמו שידעתם אז לתת מתווה של 250 איש.

יעקב טסלר: יכול להיות שאתם עסוקים בפניות קודמות ואני מבין, יש לכם מלא עבודה ואני רוצה לספר לך, אני מכיר את משרד הבריאות היטב, עבדתי שם חמש שנים.

יעקב טסלר: אני מכיר כמעט את כל האגפים.

יעקב טסלר: אתם באמת קורסים ואני מברך אתכם באמת על העשייה המבורכת שאתם עושים, אבל יש פה יותר מהרגשה, נופלים לנו דברים בין הידיים ויחד עם זאת, זה ימשיך הלאה ועושים את החתונות, חבל, ממש חבל.

רועי סינגר: אני שומע את דבריך היטב, אני יותר מאשמח לתת פתרון.

רועי סינגר: אני לא חושב שזה פתרון קל, ואני גם לא חושב שאני, זאת אומרת משרד הבריאות, יכול לתת פתרון שמוגבל לחתונות חרדיות וגם לחתונות בכלל.

רועי סינגר: צריך להיות עניין של הסתכלות לאומית על התקהלויות, וכאן יש בעיה נוספת של האכילה כמו בחתונה.

רועי סינגר: באכילה זה קצת קשה לדמיין.

רועי סינגר: אני שומע את הכאב, אני יכול להעביר את הדברים הלאה.

יעקב טסלר: הפתרון, ד"ר, לא נמצא אצלי ואני יכול אולי כאזרח פשוט, כל אחד עם התובנות שלו, להסב את תשומת ליבכם אולי לרעיון כזה או לרעיון כזה.

יעקב טסלר: לא בסמכותי לתת את הפתרונות, הסמכות זה אצלכם במשרד הבריאות.

יעקב טסלר: אני שוב חוזר, לא יודע כמה פעמים כבר.

יעקב טסלר: זה שאתם צריכים לתת פתרונות זה ברור, אבל אתם לא חושבים בכלל, אתם לא יושבים בכלל.

יעקב טסלר: אני דורש ממך אדוני, שאתה בעצם מייצג פה את משרד הבריאות, לחזור אלי ולתת לי לוח זמנים מתי אתם הולכים לחשוב על פתרון.

יעקב טסלר: אמרת פה שאתה לא שמעת ולא הגיע לידך הפתרון, בעיניי זה פתרון אבל שוב, אני לא איש מקצוע.

יעקב טסלר: בעצם הם התבססו על המתווה שלכם.

יעקב טסלר: אני אדאג שזה יגיע אליך.

יעקב טסלר: אני רוצה לשמוע חזרה מתי אתם מתכוונים לדון על זה, בוא נומר ככה היום יום שלישי, עד סוף השבוע אני רוצה לשמוע מתי הולכים לדון ואנחנו נעקוב אחרי זה.

יעקב טסלר: אני לא אעכב אותך בגלל שאני מבין שתשובות ברורות אין לך.

יעקב טסלר: מה שאני כן מבין זה שאתה קשוב ואכפתי וצריכים לתת על הדעת, אין על זה עוררין ואין חולקין.

יעקב טסלר: תודה בשלב הזה.

רועי סינגר: תודה רבה.

יעקב טסלר: מי עוד נמצא איתנו?

יעקב טסלר: אורי.

יעקב טסלר: שלום מה שלומך?

אורי בוצ'ומינסקי: צהריים טובים.

יעקב טסלר: אני חושב שאולי הישועה תבוא ממך ואני אסביר למה.

יעקב טסלר: במשרד לביטחון פנים שרואים מה קורה בשטח, עדות אישית יש לכם יום יום ולילה לילה ואתם רואים שבמציאות לצערי מתקיימים אירועים פיראטיים.

יעקב טסלר: את הסכנה שבדבר אני לא צריך לבוא ולומר לך.

יעקב טסלר: אולי צריכה לבוא הזעקה מכם למשרד הבריאות ולומר להם, חברים תיתנו מתווה.

יעקב טסלר: בואו תראו איך אפשר למגר את התופעה הזו.

יעקב טסלר: להזכירך, זה לא צריך להיות מתפקידכם, אתם צריכים להתפנות לדברים יותר מהותיים, אתם גם נגררים, לצערי, ואני מבין את הכאב שלכם, שאתם צריכים להגיע לאיזו חתונה ולבוא ולפרק את החתונה.

יעקב טסלר: אף אחד לא חושב שאתם עושים את זה באהבה, אני בטוח שהשוטרים האלה שמגיעים לשמה חוזרים הביתה ומזילים דמעה, למה היו צריכים להפריע.

יעקב טסלר: אבל, מה לעשות, אתם עושים מה שמוטל עליכם, וזה נכון ואת זה החוק מחייב.

יעקב טסלר: אתם אמונים על החוק, אוכפים את החוק, אבל אולי באמת ואני רציני, אולי אם אתם תפנו ותגידו, בואו תיתנו מתווה, איך אפשר לבוא ולסיים עם הסאגה הזו.

יעקב טסלר: בבקשה.

אורי בוצ'ומינסקי: קודם כל אני מסכים שזו לא העבודה הרגילה של משטרה ישראל, זו לא העבודה הקלאסית שהמשטרה בדרך כלל מתמקדת בה.

אורי בוצ'ומינסקי: לעניין המתווה שביקשת שיתקבל לגבי האירועים, אז כפי שהמשטרה לא התנגדה למתווים קודמים שהתקבלו לפתיחת המסחר, המשטרה ככלל לא מביעה התנגדות לפתיחה של המשק ולקיום אירועים במתווים שמשרד הבריאות מציע, זה משהו שצריך לבוא לפתחו של משרד הבריאות.

אורי בוצ'ומינסקי: משטרת ישראל, מה שחשוב לנו כגורם שאוכף את ההגבלות, זה שהמתווה ככל שיתקבל יהיה ברור, גם לאנשים ולאזרחים וגם לגורמים האוכפים.

אורי בוצ'ומינסקי: מעבר לכך זה באמת משהו שנמצא על פתחו של משרד הבריאות ופחות למשטרת ישראל.

יעקב טסלר: זה ברור לי שזה נמצא על משרד הבריאות, אבל אני חושב שאם משטרת ישראל תראה לנכון, שגם דואגים וגם שבעצם כמו שציינת זו לא העבודה הרגילה שלכם ואתם בעל כורחכם מגיעים לדבר הזה.

יעקב טסלר: לפנים משורת הדין לפנות ולומר, בואו תנו לנו לחזור יש לנו עוד גזרות.

יעקב טסלר: תמצאו מתווה, אתם הרי לא ששים לעשות את זה.

יעקב טסלר: על הנשוא של המסכות זה כבר דבר שאנחנו יודעים שהולך ללוות אותנו, אני לא יודע כמה זמן, שנה שנתיים וזו מציאות מסוימת.

יעקב טסלר: מי שבאמת לא מתנהג כמו שצריך, צריך לקבל מה שהוא צריך כפי שהחוק קבע.

יעקב טסלר: פה יש לנו מקרה מסוים שאנחנו יכולים למנוע את זה.

יעקב טסלר: אני מבקש אם אפשר שבמשרד הבריאות, אולי כשתגיע בקשה מכם הם יותר יבינו את זה ויפנימו את זה שצריך יותר לזרז ולתת מתווה לדבר הזה.

יעקב טסלר: כולם ירוויחו מזה, אתם תרוויחו, משטרת ישראל, ההורים, האולמות, כולם ירוויחו מזה.

יעקב טסלר: אוקיי, אורי, אתה יודע לומר לי כמה חתונות אתם הולכים לבקר כל לילה?

אורי בוצ'ומינסקי: לא, אני לא יודע לתת לך כמות של חתונות בכל לילה.

אורי בוצ'ומינסקי: אנחנו מגישים לוועדת החוקה בכל ראשון לחודש, למעשה היום אנחנו מגישים את הדו"ח החודשי שלנו לוועדת החוקה, שכולל בין היתר את הקנסות שניתנו גם על קיום של אירועים.

אורי בוצ'ומינסקי: אירועים שהתקיימו בעסקים ואירועים שהתקיימו במקומות אחרים שאינם עסקים.

אורי בוצ'ומינסקי: הדו"ח הזה יוגש היום לוועדת חוקה ואפשר לקבל את הנתונים.

יעקב טסלר: מה שאני רציתי לומר זה שאין ספק לכולנו שלא מדובר באירועים בודדים.

יעקב טסלר: תודה בשלב הזה, הרבה הצלחה ואני מאחל לך שלא תהיה לך הרבה עבודה בתחום הזה.

יעקב טסלר: כן מר גפנר, ממש בקצרה.

ישראל מרדכי גפנר: האם אפשר לשאול אותו מה עם שוטר בשכר, אם הוא איתנו עדיין.

ישראל מרדכי גפנר: שוטר או פקח בשכר.

יעקב טסלר: אני לא חושב שתהיה להם מניעה או התנגדות לדבר הזה.

יעקב טסלר: כל הצעה, כמו שהוא ציין, של כל מתווה.

ישראל מרדכי גפנר: השאלה אם הוא איתנו ואפשר לשאול אותו.

יעקב טסלר: אורי, סליחה, אני חוזר אליך דקה.

יעקב טסלר: אני לא יודע אם בסמכותך לענות את התשובה, אבל באופן עקרוני, במידה ומשרד הבריאות יקבל את המתווה, שאחד מהדברים שהמתווה אומר שבעלי האולמות רוצים לממן שוטר בשכר שיבוא ויפקח על הדברים, נראה לך שתהיה איזה התנגדות ממכם?

אורי בוצ'ומינסקי: הנושא נבדק בזמן היציאה מהסגר הראשון ועמדת המשטרה הייתה שלא יוצבו שוטרים בשכר באירועים פרטיים.

אורי בוצ'ומינסקי: זה נבדק גם על חוק המשטרה סעיף 102 שקובע את התנאים להצבה של שוטרים בשכר ופקודת המשטרה בעניין הזה וזה בעצם סוג של אירועים שלא מאפשרים הצבה של שוטרים בשכר.

יעקב טסלר: זאת אומרת זה משהו חוקי?

יעקב טסלר: לפי החוק אי אפשר?

אורי בוצ'ומינסקי: כן, החוק קובע תנאים להצבה של שוטרים בשכר באירועים.

אורי בוצ'ומינסקי: זה סוג מסוים של אירועים וצריכים להתקיים תנאים מסוימים.

אורי בוצ'ומינסקי: זה נבחן, כפי שאמרתי, ביציאה מהסגר הראשון כשפתחו את האולמות לתקופה מסוימת וזה לא יצא לדרך.

יעקב טסלר: הבנתי, רצינו לבדוק את זה ברשות העירונית.

יעקב טסלר: אוקיי, תודה, אורי.

יעקב טסלר: נעבור בבקשה לד"ר אתי ליבמן ממשרד המשפטים.

יעקב טסלר: שלום לך וצהריים טובים.

יעקב טסלר: מה יש לך להחכים אותי?

יעקב טסלר: הקשבנו בקשב רב לדיון, באמת במהלך הדיון תהינו אם יש משהו שאנחנו יכולים לעזור, כי באמת יש כאן שאלה שברובה היא באחריות משרד הבריאות.

יעקב טסלר: אני לא בטוחה אם יש לנו איך לעזור.

יעקב טסלר: אנחנו שומעים את המצוקה והיא נשמעת מאוד גדולה, אבל אני לא בטוחה אם יש משהו שאנחנו יכולים לעשות בהקשר הזה.

יעקב טסלר: מה שידוע לי שמשרד הבריאות מגיע למתווה זה כמובן גם עובר את החלק המשפטי בתוך המשרד.

יעקב טסלר: מבחינת, כפי ששמעת פה הדברים שרוצים להציע, איך זה נראה לך?

יעקב טסלר: אני חושבת שההזמנה של המחלקה שלנו הייתה כיוון שאנחנו עסקנו במתווה אירועים במסגרת הצוות שבראשותו של המשנה ליועץ ארז קמיניץ שברובו עסק באמת בשאלה מה עושים עם זוגות שקבעו להתחתן ואופי החתונה מאוד השתנה, בחנו את זה מההיבט החוזי.

יעקב טסלר: בהיבט השוטף ושיקולי הדעת של משרד הבריאות אנחנו כמובן לא מתערבים בהקשר הזה.

יעקב טסלר: מקבלים את דעתם בואי נאמר כך, אם אני מבין נכון.

יעקב טסלר: ברוב הדברים.

יעקב טסלר: בהיעדר הסמכה ברפואה.

יעקב טסלר: כן.

יעקב טסלר: אוקיי, אתי, תודה.

יעקב טסלר: המשך יום טוב.

יעקב טסלר: אנחנו מתקרבים לסיום, ניר שפר ממש בקצרה.

ניר שפר: קודם כל תודה ליושב הראש על זימון הדיון.

ניר שפר: חשוב לי להבהיר שהדיון הוא לא סקטוריאלי.

ניר שפר: מדובר בכלל הציבור במדינת ישראל, מכל המגזרים, יהודי, ערבי, חרדי, כללי, כל הציבורים סובלים מהסיפור הזה.

ניר שפר: כולנו יודעים שהאירועים ממשיכים להתקיים וחייבים למצוא פתרון איך להחזיר אותם לאולמות כי לא הצליחו לעצור את הפעילות הפיראטית.

ניר שפר: לא הצליחו למנוע את הפעולה הבלתי מבוקרת כי ברגע שיש חתונה פיראטית אין לך שום אינפורמציה, מי האנשים שהיו ומה קרה להם, בעוד שבאולמות יש רישום מאוד מסודר של מי האנשים שנכנסים ואפשר לנטר אותם.

ניר שפר: אין ספק שאם יילכו למתווה של המלונות, וזה אומר שאנשים יעשו בדיקות קורונה 72 שעות לפני החתונה, זה ייתן פתרון איך לסנן בעצם אנשים שהם לא חולים בקורונה ולבצע את אותם אירועים.

ניר שפר: אנחנו ישבנו, התאחדות האולמות, שגם החברים הנכבדים שלי שיושבים כרגע בכנסת בדיון הם חברים בו, אנחנו ישבנו בזמנו עם משרד הבריאות.

ניר שפר: בנינו את המתווה.

ניר שפר: אנחנו מבקשים בכל לשון של בקשה לזמן אותנו כמה שיותר מהר כדי שנשב ביחד וניצור מתווה שיוכל לפתור את הבעיה.

ניר שפר: זה שעוצמים עיניים ובעצם ממשיכים לקיים את האירועים במקומות פיראטיים זה רק מחמיר את הבעיה.

ניר שפר: אנחנו חייבים למצוא פתרון והפתרון של המלונות הוא בהחלט פתרון ישים.

ניר שפר: גם המתווה שגפנר מעביר לך הוא מתווה שאנחנו בזמנו בנינו עם משרד הבריאות, זה מתווה שאפשר לעבוד איתו.

יעקב טסלר: כשאתה אומר עם משרד הבריאות אתה יכול לומר לי בבקשה עם מי ממשרד הבריאות?

ניר שפר: אנחנו ישבנו, התאחדות האולמות ישבה עם פרופ' גרוטו ובנינו.

ניר שפר: המתווה התייחס לכל האספקטים, כולל הגשת מזון ועובדים ואורחים וריקודים.

ניר שפר: יש מתווה מאוד מסודר.

ניר שפר: אנחנו צריכים כרגע ליצור מצב שהמתווה הזה יתאים את עצמו למתווה של המלונות.

ניר שפר: אין שום בעיה היום לעשות בדיקות קורונה, אין שום בעיה להעביר את רשימת המוזמנים.

ניר שפר: אנחנו יכולים לחזור לעבוד בדיוק כמו שהמלונות חוזרים לעבוד.

ניר שפר: אנחנו מוכנים לעשות פיילוט, אנחנו מוכנים להיפגש בכל יום ובכל שעה, לשבת עם משרד הבריאות וליצור מבנה שהוא ישים.

שמואל קיסטר: משרד הבריאות מחפש לעודד אנשים לעשות ברירות.

שמואל קיסטר: אם אנחנו נעשה את המתווה הזה ככה - - -

יעקב טסלר: כולם מרוויחים מהמהלך.

יעקב טסלר: ובכן, חברים, אני רוצה לסכם כך את הדברים, יפה שעה אחת קודם.

יעקב טסלר: אין לי מילה יותר, אין לי משפט ברור יותר לומר מזה.

יעקב טסלר: התחלואה מתחילה טיפ טיפה לעלות, אני עדיין לא בדקתי מאיזה מקום זה נובע וממה זה מגיע, אבל אין לי ספק, ברגע שיש אירועים פיראטיים, אז שם זה יכול להיות גם אחת מהסיבות.

יעקב טסלר: הגיע הזמן לבוא לאמץ את המתווה.

יעקב טסלר: אני אומר, גם מתווה אחר, לא משנה.

יעקב טסלר: כמובן, עם מתווה שעושה שכל, עם היגיון.

יעקב טסלר: למנוע מאיתנו את שלום הבית, יש לנו מספיק אנשים עם הרבה מועקות, עם הרבה כאב בגלל המצב הכלכלי.

יעקב טסלר: אני קורא למשרד הבריאות ולכל הגורמים הרלוונטיים להתכנס ולדון ולמצוא פתרון, פתרון שטוב לכולנו.

יעקב טסלר: לכולנו זה אומר להורים, לחתנים, לכלות, לבעלי האולמות, למיגור התחלואה.

יעקב טסלר: משקיעים מיליארדים למגר את התחלואה, הנה יש לכם עוד אופציה, עוד דרך למגר.

יעקב טסלר: כפי שעכשיו ציינו פה, גם לעשות לנו יותר בדיקות כפי שאתם רוצים.

יעקב טסלר: איפה שמסובבים את הראש אנחנו רואים שזה טוב.

יעקב טסלר: אנא מכם מה שיותר מוקדם תצאו עם הדבר הזה ואנחנו נעקוב אחרי הדברים כפי שציינו מקודם לד"ר רועי סינגר, עד יום חמישי שייתן את התשובות.

יעקב טסלר: כמובן נעדכן אתכם ואנחנו נמשיך לעקוב, אנחנו מקווים שבקרוב נוכל להיות אנשי בשורה.

יעקב טסלר: שלא תצטרך לאלתר חתונות ושתנוח דעתו של שמואל עם כל מפיקי האירועים שקמו, אולי תשמח קצת שאנשים עושים קצת פרנסה.

יעקב טסלר: תודה רבה, חברים, הישיבה נעולה.